CELEX: 62020TN0043
Language: hr
Date: 2020-01-27 00:00:00
Title: Predmet T-43/20: Tužba podnesena 27. siječnja 2020. – AV i AW protiv Parlamenta

16.3.2020   
            
            
               HR
            
            
               Službeni list Europske unije
            
            
               C 87/25
            
         
      Tužba podnesena 27. siječnja 2020. – AV i AW protiv Parlamenta
      (Predmet T-43/20)
      (2020/C 87/30)
      Jezik postupka: francuski
      
         Stranke
      
      
         Tužitelji: AV i AW (zastupnici: L. Levi i S. Rodrigues, odvjetnici)
      
         Tuženik: Europski parlament
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  utvrdi da je ova tužba dopuštena i osnovana;
               
            
                  —
               
               
                  poništi pobijane odluke i tuženika podsjeti, ako je potrebno, na njegovu obvezu poduzimanja svih mjera u pogledu tužitelja u skladu s člankom 266. UFEU-a, posebno u odnosu na plaću i napredovanje;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U potporu svojoj tužbi protiv odluka od 21. lipnja 2019. kojima im je Parlament izrekao stegovnu sankciju degradacije za četiri, tj. za dva razreda, tužitelji ističu pet tužbenih razloga.
      
                  1.
               
               
                  Prvi tužbeni razlog, koji se temelji na povredi prava na saslušanje jer tužitelje nije saslušalo nadležno tijelo.
               
            
                  2.
               
               
                  Drugi tužbeni razlog, koji se temelji na povredi prava obrane i načela dobre uprave.
               
            
                  3.
               
               
                  Treći tužbeni razlog, koji se temelji na nepravilnostima u pripremnim aktima pobijanih odluka. Tužitelji u tom pogledu ističu nepravilnosti u izvješću o istrazi Europskog ureda za borbu protiv prijevara (OLAF) i mišljenju stegovnog povjerenstva.
               
            
                  4.
               
               
                  Četvrti tužbeni razlog, koji se temelji na povredi članaka 4. i 16. Priloga IX. Pravilniku o osoblju za dužnosnike Europske unije (u daljnjem tekstu: Pravilnik) i načela dodjeljivanja nadležnosti i postupovne autonomije državama članicama. Tužitelji tvrde da su stegovno povjerenstvo i tijelo za imenovanje (u daljnjem tekstu: TZI) bili dužni provjeriti valjanost, prema portugalskom pravu, punomoći odvjetnika na saslušanju 20. veljače 2018. Oni dodaju da su, u svakom slučaju, nakon što su bili obaviješteni o nevaljanosti punomoći, stegovno povjerenstvo i TZI trebali poduzeti mjere potrebne u stegovnom postupku, posebno u odnosu na to što tužitelji nisu priznali ponašanje koje im se stavlja na teret i u odnosu na zaključke OLAF-a i istražitelja.
               
            
                  5.
               
               
                  Peti tužbeni razlog, koji se temelji na povredi članka 10. Priloga Pravilniku s obzirom na to da sankcije nisu proporcionalne ozbiljnosti počinjenih povreda.